Priekšlikums PADOMES REGULA par zvejas iespēju iedalīšanu saskaņā ar protokolu, kas pievienots partnerattiecību nolīgumam zivsaimniecības nozarē starp Eiropas Savienību un Seišelu Salu Republiku /* COM/2010/0688 galīgā redakcija - NLE 2010/0333 */





[pic] | EIROPAS KOMISIJA | Briselē, 25.11.2010 COM(2010) 688 galīgā redakcija 2010/0333 (NLE) Priekšlikums PADOMES REGULA par zvejas iespēju iedalīšanu saskaņā ar protokolu, kas pievienots partnerattiecību nolīgumam zivsaimniecības nozarē starp Eiropas Savienību un Seišelu Salu Republiku PASKAIDROJUMA RAKSTS Balstoties uz attiecīgo Padomes pilnvarojumu[1], Komisija Eiropas Savienības vārdā risināja sarunas ar Seišelu Salu Republiku ar mērķi atjaunot protokolu, kas pievienots partnerattiecību nolīgumam zivsaimniecības nozarē starp Eiropas Savienību un Seišelu Salu Republiku. Šīm sarunām noslēdzoties, 2010. gada 3. jūnijā parafēja jaunu protokolu, kas vēstuļu apmaiņas ceļā tika grozīts 2010. gada 29. oktobrī. Protokols aptver trīs gadu laikposmu, kurš sākas no dienas, kad pieņemts attiecīgais Padomes lēmums par protokola parakstīšanu un provizorisku piemērošanu, un pēc pašreizējā protokola termiņa beigām 2011. gada 17. janvārī. Šī procedūra attiecībā uz zvejas iespēju iedalīšanu dalībvalstīm saskaņā ar šo protokolu ir uzsākta vienlaikus ar procedūrām, kas attiecas uz Padomes lēmumu par jaunā protokola noslēgšanu ar Eiropas Parlamenta piekrišanu un Padomes lēmumu par minētā protokola parakstīšanu un provizorisku piemērošanu. Jaunajā protokolā ES zvejniekiem paredzētas zvejas iespējas Seišelu salu zvejas zonā 48 kuģiem, kuri zvejo ar riņķvadiem, un 12 kuģiem zvejai ar āķu jedām. Saskaņā ar Līgumu ir jānosaka zvejas iespēju sadalījums dalībvalstīm. Balstoties uz šo, Komisija ierosina Padomei pieņemt šo regulu. 2010/0333 (NLE) Priekšlikums PADOMES REGULA par zvejas iespēju iedalīšanu saskaņā ar protokolu, kas pievienots partnerattiecību nolīgumam zivsaimniecības nozarē starp Eiropas Savienību un Seišelu Salu Republiku EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 3. punktu, ņemot vērā Komisijas priekšlikumu[2], tā kā: 1. Jauns protokols, kas pievienots partnerattiecību nolīgumam zivsaimniecības nozarē starp Eiropas Savienību un Seišelu Salu Republiku, tika parafēts 2010. gada 3. jūnijā, ES kuģiem nosakot zvejas iespējas ūdeņos, kas attiecībā uz zveju ir Seišelu salu suverenitātē vai jurisdikcijā. 2. Padome […] pieņēma Lēmumu XXX/2010/ES[3] par jaunā protokola parakstīšanu un provizorisku piemērošanu. 3. Ir jānosaka metode zvejas iespēju iedalīšanai dalībvalstīm protokola termiņā. 4. Saskaņā ar 10. panta 1. punktu 2008. gada 29. septembra Regulā (EK) Nr. 1006/2008 par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem un ar ko groza Regulas (EEK) Nr. 2847/93 un (EK) Nr. 1627/94 un atceļ Regulu (EK) Nr. 3317/94, Komisija informē attiecīgās dalībvalstis, ja konstatē, ka pilnībā nav izmantotas zvejas iespējas, kas Savienībai iedalītas atbilstoši partnerattiecību nolīgumam zivsaimniecības nozarē. Atbildes nesniegšanu termiņā, ko nosaka Padome, uzskata par apstiprinājumu tam, ka attiecīgās dalībvalsts kuģi norādītajā laikposmā pilnībā neizmanto tiem pieejamās zvejas iespējas. Ir jānosaka šāds termiņš. 5. Šai regulai jāstājas spēkā pirmajā dienā pēc tās publicēšanas Eiropas Savienības Oficiālajā Vēstnesī , un tā jāpiemēro no 2011. gada 18. janvāra, IR PIEŅĒMUSI ŠO REGULU. 1. pants 6. Zvejas iespējas, kas noteiktas protokolā, kurš pievienots partnerattiecību nolīgumam zivsaimniecības nozarē starp Eiropas Savienību un Seišelu Salu Republiku, dalībvalstīm iedala šādi: a) tunzivju seineri Spānija | 22 kuģi | Francija | 23 kuģi | Itālija | 3 kuģi | b) kuģi zvejai ar peldošām āķu jedām Spānija | 2 kuģi | Francija | 5 kuģi | Portugāle | 5 kuģi | 7. Neskarot zivsaimniecības partnerattiecību nolīguma un protokola noteikumus, piemēro Padomes 2008. gada 29. septembra Regulu (EK) Nr. 1006/2008 par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem[4]. 8. Ja ar 1. punktā minēto dalībvalstu iesniegtajiem zvejas atļauju pieprasījumiem protokolā paredzētās zvejas iespējas netiek apgūtas pilnībā, Komisija var izskatīt jebkuras citas dalībvalsts iesniegtus atļaujas pieprasījumus saskaņā ar Padomes Regulas (EK) Nr. 1006/2008 10. pantu. Minētās regulas 10. panta 1. punkta piemērošanas nolūkā nosaka 10 darbdienu termiņu. 2. pants Šī regula stājas spēkā pirmajā dienā pēc tās publicēšanas Eiropas Savienības Oficiālajā Vēstnesī . To piemēro no 2011. gada 18. janvāra. Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā — priekšsēdētājs […] [1] Padomes 2010. gada 31. maija Lēmums 2010/9755. [2] OV C […], […], […]. lpp. [3] OV L….. [4] OV L 286, 29.10.2008., 33. lpp.